

             
	ΤΕΧΝΙΚΕΣ ΠΡΟΔΙΑΓΡΑΦΕΣ

                ΓΕΝΙΚΟΙ ΟΡΟΙ



                Οι  υποψήφιοι  ανάδοχοι πρέπει  απαραίτητα  να  καταθέσουν  επί  ποινή  απόρριψης 



1.   Αναλυτικό φύλλο συμμόρφωσης προς τις απαιτήσεις των προδιαγραφών με αριθμητικές παραπομπές (1,2,3  κ.ο.κ.)  σε  επίσημα  φυλλάδια  ή  εγχειρίδια.  Θα  δίνεται  πλήρης  και  αναλυτική  απάντηση  (όχι μονολεκτικά:  «ναι», «όχι», «συμφωνούμε», «υπερκαλύπτουμε») σε κάθε μία από τις παραγράφους των Γενικών, Ειδικών Όρων, καθώς  και των Τεχνικών Προδιαγραφών με την ίδια σειρά και αρίθμηση καθώς και αριθμητική παραπομπή στο σχετικό φυλλάδιο /προσπέκτους/τεχνικό δελτίο κ.α., καθώς και σε κάθε άλλο έγγραφο που να πιστοποιεί την απόλυτη συμφωνία με τις τεχνικές προδιαγραφές της διακήρυξης.

2.   Τεχνική  προσφορά  στην  οποία  θα  περιγράφονται  και  θα  τεκμηριώνονται  επαρκώς  οι  προδιαγραφές εκτέλεσης του έργου, καθώς και ο εξοπλισμός και τα σκευάσματα που θα χρησιμοποιηθούν.

3.   Άδεια καταπολέμησης εντόμων και τρωκτικών σε κατοικημένους χώρους από το Υπουργείο Αγροτικής

Ανάπτυξης και Τροφίμων σε ισχύ (κατάθεση αντιγράφου).

4.   Αναγγελία έναρξης επαγγελματικής χρήσης των βιοκτόνων προϊόντων σύμφωνα με τη ΚΥΑ 323/4883 (ΦΕΚ

163Β’/22-1-2015) από το Υπουργείο Αγροτικής Ανάπτυξης και Τροφίμων.

5.   Πιστοποιητικό εγγραφής στο οικείο Επαγγελματικό Επιμελητήριο (κατάθεση αντιγράφου).

6.   Αποδεικτικά  στοιχεία  της  επιστημονικής  και  επιχειρησιακής  επάρκειας  της,  καθώς  και  πιστοποιητικά .

7.  Πιστοποιητικό  συστήματος  διασφάλισης  ποιότητας από  διαπιστευμένους  φορείς  (Αναγνωρισμένου Διεθνούς  ή  Ελληνικού  Οργανισμού)  για  παροχή  υπηρεσιών  για  παροχή  υπηρεσιών  Απολύμανσης  - Απεντόμωσης – Μυοκτονίας σε ισχύ (κατάθεση αντιγράφου).

8.   Πιστοποιητικό  υγιεινής  και  ασφάλειας  στην  εργασία  από  διαπιστευμένους  φορείς  (Αναγνωρισμένου

Διεθνούς ή Ελληνικού Οργανισμού) σε ισχύ (κατάθεση αντιγράφου).

9.   Πιστοποιητικό συστήματος περιβαλλοντικής διαχείρισης από διαπιστευμένους φορείς (Αναγνωρισμένου

Διεθνούς ή Ελληνικού Οργανισμού) σε ισχύ (κατάθεση αντίγραφου).

10. Ασφαλιστική κάλυψη έναντι αστικής ευθύνης προς τρίτους, για βλάβη σε πρόσωπα ή υλικά, που μπορεί να  επέλθει  κατά τη διάρκεια και μετά την πραγματοποίηση των εφαρμογών (κατάθεση αντιγράφου). Ουδεμία ευθύνη φέρει η αναθέτουσα αρχή, εξαιτίας πράξης ή παράλειψης των υπαλλήλων της αναδόχου εταιρείας.

11. Υπεύθυνη Δήλωση με την οποία ο υποψήφιος ανάδοχος θα δεσμεύεται για την άμεση ανταπόκριση (εντός

24 ωρών) σε κάθε τηλεφωνική κλήση, ανάλογα με τη φύση του προβλήματος και μετά από συνεννόηση με τους αρμόδιους υπαλλήλους για την αντιμετώπιση εκτάκτων περιπτώσεων που χρήζουν άμεση επέμβαση. Οι  έκτακτες   επισκέψεις  που  πιθανόν  να  απαιτηθούν  για  την  επιτυχή  διεξαγωγή  του  έργου,  θα πραγματοποιηθούν χωρίς οικονομική επιβάρυνση του αναθέτουσας αρχής.

12. Άδεια έγκρισης διάθεσης στην αγορά των βιοκτόνων σκευασμάτων που θα χρησιμοποιηθούν   από το

Υπουργείο Αγροτικής Ανάπτυξης και τροφίμων σε ισχύ.

13. Πρόσφατη κατάσταση των εγκεκριμένων σκευασμάτων μυοκτονιών, οφιοαπώθησης και απεντόμωσης

(βιολογικών και χημικών) από το Υπουργείο Αγροτικής Ανάπτυξης και τροφίμων. Να είναι σύμφωνα με την ισχύουσα νομοθεσία και να γίνεται συνδυασμός αυτών και εναλλαγή.

14. Πλήρη εγχειρίδια στα οποία θα αναφέρονται οι ονομασίες, η σύσταση, τα αντίδοτα, οι οδηγίες χρήσης και τα   δελτία    ασφαλείας   (MSDS)   για   τα   βιοκτόνα   σκευάσματα   (χημικά   και   βιολογικά)   που   θα χρησιμοποιηθούν στο χώρο στην ελληνική γλώσσα, εάν πρόκειται για εγχώρια προϊόντα και στην αγγλική και μεταφρασμένα στην ελληνική, εάν πρόκειται για εισαγόμενα.

15. Υπεύθυνη Δήλωση στην οποία αναγράφεται ότι η επιχείρηση διαθέτει τα κατά περίπτωση μηχανήματα και μέτρα ατομικής προστασίας για την επαγγελματική χρήση των βιοκτόνων σκευασμάτων.

16. Για τις ανάγκες της παρούσας έρευνας αγοράς, απαιτείται, σε αυτό το στάδιο, η κατάθεση του συμπληρωμένου και υπογεγραμμένου επισυναπτόμενου Φύλλου Συμμόρφωσης, καθώς και Υπεύθυνης Δήλωσης, νομίμως υπογεγραμμένης, με την οποία δηλώνεται ότι η επιχείρηση διαθέτει και δύναται να προσκομίσει, εφόσον απαιτηθεί, όλα τα ανωτέρω αναφερόμενα δικαιολογητικά, άδειες, πιστοποιητικά, εγκρίσεις, εγχειρίδια, σκευάσματα, εξοπλισμό και μέσα ατομικής προστασίας, σύμφωνα με τις απαιτήσεις των τεχνικών προδιαγραφών, και ότι αυτά θα βρίσκονται σε ισχύ έως και την ημερομηνία λήξης της έρευνας αγοράς.

 
               ΕΙΔΙΚΟΙ ΟΡΟΙ
               Η ανάδοχος εταιρεία  υποχρεούται στην  πραγματοποίηση του  έργου  που  θα  αναλάβει  σε όλους  του   
               χώρους του Γ.Ν.ΦΛΩΡΙΝΑΣ και των εποπτευόμενων φορέων του (ΚΕΦΙΑΠ ΑΜΥΝΤΑΙΟΥ και ΚΕΦΙΑΠ ΦΛΩΡΙΝΑΣ) 

1.   Πραγματοποίηση   επιθεώρησης   του   συνόλου   των   εγκαταστάσεων,   καταγραφή   της   υφιστάμενης κατάστασης και εκτίμηση των προβλημάτων με στόχο την εκπόνηση στρατηγικής αντιμετώπισή τους.
2.  Δημιουργία κάτοψης χώρων όπου θα καταγράφονται οι δολωματικοί σταθμοί και εντομοπαγίδες με αρίθμηση/επισήμανση.
3.   Υποβολή  έκθεσης  επιθεώρησης  μετά  από  κάθε  επίσκεψη  για  έλεγχο  των  δολωματικών  σταθμών  ή εντομοπαγίδων στις αρμόδιες επιτροπές. Θα περιλαμβάνει δελτία ελέγχου όλων των εργασιών με πλήρη περιγραφή και καταγραφή των αποτελεσμάτων ελέγχου (θετικών και αρνητικών), αναφορά με συμβάντα, κάτοψη	με	χρωματικές	ενδείξεις	παρουσίας	παρασίτων,	επισκέψεις,	εφαρμογές,	εκθέσεις αποτελεσματικότητας.
4.   Αποθήκευση  σε  βάση  δεδομένων  των  συμβάντων,  επισκέψεων,  εφαρμογών  και  δημιουργία  αρχείου ιστορικού επισκέψεων για την παρακολούθηση της πορείας της καταπολέμησης.
5.   Έκδοση  πιστοποιητικών  υπογεγραμμένων  από  τον  υπεύθυνο  επιβλέποντα  επιστήμονα  για  όλες  τις εφαρμογές που πραγματοποιούνται σε κάθε χώρο που προβλέπεται βάσει της σύμβασης.
6.   Όλες  οι  εφαρμογές  να  γίνονται  παρουσία  υπεύθυνου  επιστήμονα  του  αναδόχου,  σύμφωνα  με  την ισχύουσα νομοθεσία και ενώπιον των αρμόδιων επιτροπών.
7.    Να διατηρεί  «ΦΑΚΕΛΟ  ΑΠΕΝΤOΜΩΣΗΣ – ΜΥΟΚΤOΝΙΑΣ» με τις κατόψεις του δικτύου παρακολούθησης, τις εκθέσεις  πεπραγμένων,  τα  αρχεία  παρακολούθησης  των  σταθμών  μυοκτονίας  και  εντομοκτονίας,  τις άδειες  σκευασμάτων,  τα  πιστοποιητικά  εφαρμογών  και  τα  όποια  σχόλια  ή  υποδείξεις,  την  ευθύνη ενημέρωσης του  οποίου θα έχει ο ανάδοχος, κατά τρόπο ώστε να υπερκαλύπτονται οι απαιτήσεις που θέτει ο ΕΦΕΤ.
8.   Να συνεργάζεται και να δέχεται τον έλεγχο και τις υποδείξεις των αρμοδίων υπαλλήλων.
9.   Να  καταθέτει  γραπτές  προτάσεις  σχετικά  με  τη  διαπίστωση  προβλημάτων  που  δυσχεραίνουν  την αποτελεσματικότητα της εργασίας του.
10.  Να   ενημερώνει   την   αρμόδια   επιτροπή   παρακολούθησης   σε   περίπτωση   αλλαγής   των   βιοκτόνων    
        σκευασμάτων και να προσκομίζει εκ νέου όλα όσα ορίζουν οι τεχνικές προδιαγραφές για αυτά.
11. Τα συνεργεία του να μην παρεμποδίζουν κατά τις εφαρμογές την εργασία του προσωπικού.
 12. Οι εφαρμογές δεν πρέπει να προκαλούν δυσοσμία και να προκαλούν ζημιά σε τρόφιμα.
13. Να δρα με την αποτελεσματικότητα, την ασφάλεια και τη  διακριτικότητα που απαιτείται, όπως ορίζουν οι διεθνείς προδιαγραφές, η κείμενη νομοθεσία και σύμφωνα με τις υποδείξεις των αρμοδίων υπαλλήλων.
14. Να διαθέτει και οικολογικές μεθόδους καταπολέμησης με τη χρήση βιολογικών σκευασμάτων.




               
               
               ΜΥΟΚΤΟΝΙΑ
Η μυοκτονία περιλαμβάνει την καταπολέμηση όλων των ειδών τρωκτικών.
1.	Ο ανάδοχος του έργου θα πρέπει άμεσα να εγκαταστήσει δίκτυο δολωματικών σταθμών μυοκτονίας ικανό για την αποτελεσματική προστασία των όλων των προβλεπόμενων χώρων που ορίζονται.
2.	Οι δολωματικοί σταθμοί θα πρέπει να τοποθετηθούν περιμετρικά των κτιρίων καθώς και σε υπόγεια, λεβητοστάσια, μηχανοστάσια.
3.	Όλοι οι δολωματικοί θα πρέπει να   χαρτογραφηθούν και να αποτυπωθούν σε σχέδια κάτοψης, να αριθμηθούν, να έχουν εντός ειδικές θέσεις ασφαλούς στερέωσης του δολώματος για να αποφεύγεται η διασπορά  του στο περιβάλλον, να είναι πακτωμένοι-στερεωμένοι για την αποτροπή απομάκρυνσης ή καταστροφής τους  και  να διαθέτουν ειδική σήμανση (αδιάβροχη) προειδοποίησης ενημέρωσης (προϊόν και αντίδοτο) και απογραφής ευρημάτων ακριβώς στο σημείο τοποθέτησής τους και σε εμφανές σημείο.
4.	Οι δολωματικοί σταθμοί θα πρέπει να είναι μεγάλης αντοχής κυρίως στην υπεριώδη ακτινοβολία και ασφαλείας   κλειστού  τύπου  (χρήση  ειδικού  κλειδιού)  για  τους  πολυσύχναστους  χώρους,  κουζίνες, αποθήκες   τροφίμων,  αναλώσιμων  υλικών,  με  δύο  θαλάμους  από  ανθεκτικό  ατοξικό  πλαστικό  και ικανοποιητικό άνοιγμα οπής ώστε να καλύπτει όλα τα είδη των τρωκτικών, ή κυλινδρικού τύπου (Φ75) για σημεία ηλεκτρικών εγκαταστάσεων, χώρους λεβητοστασίου, κλπ.
5.	Ανάλογα με την εκτίμηση και τις ανάγκες που τυχόν προκύψουν, οι δολωματικοί σταθμοί μπορούν να αυξηθούν  αριθμητικά και να επεκταθούν σε επιπλέον χώρους έτσι ώστε να διασφαλίζεται μόνιμα και πιστοποιημένα η απουσία τρωκτικών σε όλους χώρους.
6.	Θα πρέπει να αντικαταστήσει όλους τους φθαρμένους και ελαττωματικούς δολωματικούς σταθμούς σε όλο το  δίκτυο με δικές του δαπάνες και να καταγράφει και να αναφέρει στους αρμόδιους υπαλλήλους όλες τις φθορές  και τις αντικαταστάσεις. Σε περίπτωση που παραστεί πρόβλημα εντός των κτιριακών εγκαταστάσεων  θα πρέπει να τοποθετηθούν κατόπιν ενημέρωσης των αρμοδίων υπαλλήλων δολώματα ακίνδυνα για την υγεία των ασθενών και του προσωπικού.
7.	Ο αριθμός και το είδος των δολωματικών σταθμών θα πρέπει να αναφέρεται στην Τεχνική Προσφορά του υποψηφίου.
8.	Τα τρωκτικοκτόνα σκευάσματα που θα χρησιμοποιηθούν κατά τη διάρκεια του έργου θα πρέπει να είναι  αντιπηκτικά τρωκτικοκτόνα νέας γενιάς, συμπαγή, ώστε να επιτρέπουν την εκτίμηση της όποιας κατανάλωσης  ενός γεύματος,  εγκεκριμένα από το Υπουργείο  Αγροτικής  Ανάπτυξης και  Τροφίμων για ανάλογη χρήση.
9.	Σε περίπτωση που υπάρξει προσβολή τρωκτικών σε εσωτερικούς χώρους, θα πρέπει να αντιμετωπιστεί άμεσα  με  τη  χρήση  μηχανικών  μέσων  σύλληψης  (κόλες,  παγίδες  κλπ)  παράλληλα  με  τη  χρήση  των δολωματικών   σταθμών.   Επίσης,   η   ανάδοχος   εταιρεία   θα   πρέπει   να   εφαρμόσει   ειδικό   σχέδιο καταπολέμησης, το οποίο θα περιλαμβάνει καθημερινές επιθεωρήσεις στο χώρο που προσβλήθηκε  και του  περιβάλλοντα  αυτού  χώρου,   έως  ότου  επιλυθεί  το  πρόβλημα  που  θα  αποδεικνύεται  με  την προσκόμιση πιστοποιήσεων.
10.	Ο  έλεγχος των  δολωματικών  σταθμών και η αντικατάσταση των τρωκτικοκτόνων σκευασμάτων θα πρέπει να πραγματοποιείται κατ’ ελάχιστον  ανά δύο  μήνες .
11.	 Σε περίπτωση που υπάρχει μεγάλη κινητικότητα τρωκτικών, ο ανάδοχος υποχρεούται να συμπληρώνει τα σκευάσματα όσες φορές χρειάζεται εντός του μήνα.
12.	 Για αποφυγή φαινομένων ανθεκτικότητας των τρωκτικών στα συνήθη μυοκτόνα σκευάσματα θα πρέπει να προτείνεται η εναλλαγή αυτών ανά τακτά χρονικά διαστήματα.
13.	 Μετά τις εφαρμογές μυοκτονίας θα πρέπει να ενημερώνει εγγράφως τους αρμόδιους υπαλλήλους  για τις παρατηρούμενες καταναλώσεις ανά δολωματικό σταθμό.

                ENTOMOKTONIA
  1.	Η καταπολέμηση ερπόντων εντόμων θα γίνει στους χώρους εντός των κτιριακών εγκαταστάσεων με τη χρήση gel, εφαρμογές που θα επαναλαμβάνονται όποτε παρουσιάζεται δραστηριότητα.
  2.  Σε  υπόγειους  αποθηκευτικούς  χώρους  και  στο  σύνολο  των  φρεατίων  θα  γίνονται  ψεκαστικές εφαρμογές υπολειμματικότητας σε τακτά χρονικά διαστήματα.
3.	Σε  τακτά  διαστήματα  θα  πρέπει  να  πραγματοποιούνται  ψεκαστικές  εφαρμογές,  περιμετρικά  των κτιρίων και σε κρίσιμα σημεία του περιβάλλοντα χώρου, για την αντιμετώπιση ιπτάμενων εντόμων.
4.	Ο ανάδοχος υποχρεούται να αντιμετωπίσει τις όποιες προσβολές άλλων παρασίτων (ψύλλοι, κοριοί, κλπ) κατά τη διάρκεια της σύμβασης χωρίς επιπλέον δαπάνη για την αναθέτουσα αρχή.

ΟΦΙΟΑΠΩΘΗΣΗ
1.	Τα σημεία εφαρμογής θα είναι η περίμετρος του οικοπέδου, ύποπτοι χώροι όπου εντοπίζονται φίδια (φρεάτια, χώροι με έντονη βλάστηση κλπ), αλλά και σημεία εξωτερικά και περιμετρικά των κτιρίων  των ημιαστικών δομών.
2.    Οι εργασίες θα διενεργούνται κατά το χρονικό διάστημα από την 1η μέρα του μηνός Μάϊου  έως και την   
        31η μέρα του μηνός Αυγούστου.
3.	Οι εργασίες θα λαμβάνουν χώρα προληπτικά, σε τακτική μηνιαία βάση κατά το προαναφερθέν χρονικό διάστημα, επί μη ύπαρξης προβλήματος, ενώ σε έκτακτο πρόβλημα άμεσα και εντός 24 ωρών από τη λήψη τηλεφωνικής ειδοποίησης.
4.	Οι εργασίες   να   περιλαμβάνουν   συνδυασμένη   χρήση   παγίδων   και   άλλων   στερεών   μέσων οφιοαπώθησης,   καθώς   και   ψεκασμό   με   υγρά   μέσα   απώθησης,   αναλόγως   του   χώρου   και   του προβλήματος.
 5.   Σε περίπτωση εμφάνισης φιδιού εντός των κτηρίων εφαρμόζονται μηχανικές τεχνικές σύλληψής του.

ΕΠΙΠΡΟΣΘΕΤΑ
1. Να πραγματοποιεί έκτακτες εφαρμογές όποτε παραστεί ανάγκη, προκειμένου να ελεγχθεί άμεσα η όποια προσβολή παρασίτων ιδιαίτερα, εφόσον απαιτηθούν έκτακτες εργασίες απολύμανσης κατόπιν απόφασης της Επιτροπής Λοιμώξεων του Νοσοκομείου.
2. Να πραγματοποιεί έκτακτες εφαρμογές όποτε παραστεί ανάγκη, προκειμένου να απομακρυνθούν τυχόν νεκρά παράσιτα ή ζώα από τους χώρους του Νοσοκομείου και ιδιαίτερα τρωκτικά, πτηνά ή αιλουροειδή (γάτες) από απροσπέλαστα σημεία (ψευδοροφές κλπ.) κατόπιν απόφασης της Επιτροπής Λοιμώξεων του Νοσοκομείου.
3. Οι όποιες έκτακτες εφαρμογές, κατόπιν κλήσης από το Νοσοκομείο, πραγματοποιούνται χωρίς επιπλέον δαπάνη για την Αναθέτουσα Αρχή.
